ଚନ୍ଦନ ଗଛ କାଟିନେଲେ ଦୁର୍ବୃତ୍ତ\nହରିଚନ୍ଦନପୁର,୨୦।୧୨(ଡି.ଏନ.ଏ.)-କେନ୍ଦୁଝର ଜିଲା ହରିଚନ୍ଦନପୁର ବିଭିନ୍ନ ସ୍ଥାନରୁ ଗତ ୩ ର\nଚନ୍ଦନ ଗଛ କାଟିନେଲେ ଦୁର୍ବୃତ୍ତ December 20th, 00:00 AM December 20th, 00:00 AM\nହରିଚନ୍ଦନପୁର,୨୦।୧୨(ଡି.ଏନ.ଏ.)-କେନ୍ଦୁଝର ଜିଲା ହରିଚନ୍ଦନପୁର ବିଭିନ୍ନ ସ୍ଥାନରୁ ଗତ ୩ ରାତିରେ ୪ଟି ଚନ୍ଦନ ଗଛକୁ ଦୁର୍ବୃତ୍ତମାନେ କାଟି ନେଇଛନ୍ତି। ଏଯାଏ ପୋଲିସ ଓ ବନ ବିଭାଗ କାହାରି କିଛି ଟେର୍ ପାଇ ନ ଥିବାରୁ ଏହା ପ୍ରଶାସନ ଲାଗି ମୁଣ୍ଡ ବିନ୍ଧାର କାରଣ ହୋଇଛି । ଏହି ଜିଲାର ଅନ୍ୟ ସ୍ଥାନରୁ ବିଭିନ୍ନ ସମୟରେ ଚନ୍ଦନ ଗଛ ଚୋରି ହେବା ଘଟଣା ପଦାକୁ ଆସଥିବା ବେଳେ ହରିଚନ୍ଦନପୁର ବ୍ଲକରେ ଏହି କାଠ ଚୋରଙ୍କ ଦୋରାତ୍ମ୍ୟ ଲାଗି ରହିଛି। ଗତ ରବିବାର ରାତିରେ ମନୋହରପୁର ପଞ୍ଚାୟତ ଲକ୍ଷ୍ମୀପୁର ଗ୍ରାମ ଅରଜ୍ୟୋତି ସାଧନା କେନ୍ଦ୍ର ପରିସରରେ ଥିବା ୨ଟି ଚନ୍ଦନଗଛ କାଟି ନିଆଯାଇଥିଲା। ସେହି ପଞ୍ଚାୟତର କାଦୁଅଡିହା ଗ୍ରାମରୁ ସୋମବାର ରାତିରେ ଆଉ ଏକ ଚନ୍ଦନ ଗଛ ଚୋରି ହୋଇଯାଇଥିଲା। ପୁନଶ୍ଚ ମଙ୍ଗଳବାର ରାତିରେ ଥାନା ଓ ବନ ବିଭାଗ ଅଫିସଠାରୁ ମାତ୍ର ୧୫ ମିଟର ଦୂର ହରିଚନ୍ଦନପୁର ପଞ୍ଚାୟତ ଅଫିସ ପରିସରରେ ଥିବା ଏକ ଚନ୍ଦନ ଗଛକୁ ଦୁର୍ବୃତ୍ତମାନେ କାଟି କାଠ ଲୁଟ କରି ନେଇଥିବା ନେଇ ଥାନାରେ ଅଭିଯୋଗ ହୋଇଛି। ହରିଚନ୍ଦନପୁର ଥାନା ଓ ବନ ବିଭାଗ ଅଫିସ ନିକଟରୁ ଚନ୍ଦନ ଗଛ ଚୋରି ଘଟଣା ଏହି ଉଭୟ ବିଭାଗ ଲାଗି ଚ୍ୟାଲେଞ୍ଜ ସୃଷ୍ଟି କରିଛି। ପ୍ରତ୍ୟେକ ଯାଗାରେ ଚନ୍ଦନ କାଠ ଚୋରମାନେ ଇଲେକ୍ଟ୍ରୋନିକ୍ସ ସାଉଣ୍ଡ ଲେସ କଟର ମାଧ୍ୟମରେ ଚନ୍ଦନ ଗଛକୁ ଖୁବ କମ ସମୟ ମଧ୍ୟରେ କାଟି ଉଠାଇ ନେଇଯାଉଥିବା ସନ୍ଦେହ କରାଯାଉଛି। ଚୋରମାନେ ଗଛର ଗଣ୍ଡି ନେଇଯାଉଥିବା ବେଳେ ଏହାର ଡାଳପତ୍ରକୁ ଛାଡି ଚାଲିଯାଉଛନ୍ତି। ଗତ ୩ଦିନ ଧରି ଲଗାତର ଚନ୍ଦନ ଗଛଚୋରି ହୋଇଥିବା ବେଳେ ପୋଲିସ ଓ ବନ ବିଭାଗ ଚୋରଙ୍କୁ ଧରିବାରେ ବିଫଳ ହୋଇଥିବାରୁ ସ୍ଥାନୀୟ ଲୋକେ ଚିନ୍ତା ପ୍ରକଟ କରିଛନ୍ତି।
